Diari Oficial de la Generalitat Valenciana


Sumari del DOGV 9021, del 16-02-2021 (2021/521)

Notificació de la sentència dictada en el procediment ordinari número 947/2018.
-------------------------------------------------------------------------------

### Dades del document

Número de DOGV
:   9021

Data del DOGV
:   16-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/521


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 947/2018. [2021/521]  
Procediment ordinari (LPH - 249.1.8) [OR8] - 000947/2018-E.  
Dunia María Valero Morant, lletrada de l'Administració de justícia del Jutjat de Primera Instància número 4 de Dénia, mitjançant aquest edicte, faig saber que en el procediment ordinari 947/18, seguit a instàncies de la comunitat de propietaris Residencial Golden Gardens, representada per la procuradora la senyora Sánchez Matarán, contra Olena Pushkarova, declarada en rebel·lia processal, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 246/19  
Jutgessa que la dicta: Ana Verdejo López.  
Lloc: Dénia.  
Data: 14 d'octubre de 2019.  
Part demandant: comunitat de propietaris Residencial Golden Gardens.  
Advocat: Mariano Lorente Gómez.  
Procuradora: Verónica Sánchez Matarán.  
Part demandada: Olena Pushkarova.  
Advocat/ada:   
Procurador/a:   
Objecte del judici: obligacions.  
Ana M. Verdejo López, magistrada jutgessa del Jutjat de Primera Instància número 4 d'aquesta ciutat i del seu partit, he vist les actuacions de judici ordinari seguides davant d'aquest jutjat i assenyalades amb el número 947/2018, a instàncies de la comunitat de propietaris Residencial Golden Gardens, representada per la procuradora Verónica Sánchez Matarán, contra Olena Pushkrova, declarada en rebel·lia processal.  
Dispositiva  
Estime la demanda formulada per la comunitat de propietaris Residencial Golden Gardens, representada per la procuradora Verónica Sánchez Matarán, contra Olena Pushkrova, declarada en rebel·lia processal; en conseqüència, declare l'obligació de la demandada de procedir a la restauració total, a càrrec seu, de l'obra realitzada il·legalment, consistent en la instal·lació d'una antena parabòlica, i condemne la demandada a reposar les coses al seu estat primitiu, així com a retirar el que hi ha instal·lat. Tot això, en el termini de 3 mesos. Sense perjudici que la part actora, si la demandada no efectua voluntàriament el contingut d'aquesta resolució, puga portar-ho a efecte amb el compliment previ dels tràmits establits en la Llei d'enjudiciament civil. Tot això, amb condemna expressa a costes a la part demandada.  
Es pot recórrer contra aquesta sentència, en segona instància, davant de l'Audiència Provincial d'Alacant, mitjançant la interposició d'un recurs d'apel·lació dins del termini de 20 dies.  
Aquesta és la meua sentència, de la qual es portarà una testimoniança a les actuacions que l'han motivada, que pronuncie, mane i signe.»  
  
I, atés que es desconeix el parador de la demandada, Olena Pushkarova, expedisc aquest edicte perquè li valga de notificació en deguda forma.  
  
Dénia, 22 de juliol de 2020.- La lletrada de l'Administració de justícia: Dunia María Valero Morant.